Diari Oficial de la Generalitat Valenciana


Sumari del DOGV 5960, del 23-02-2009 (2009/2054)

RESOLUCIÓ de 20 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'acord d'encàrrec de gestió entre la Sindicatura de Comptes i la Conselleria de Justícia i Administracions Públiques en matèria de seguretat i salut i prevenció de riscos laborals en la Sindicatura de Comptes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5960

Data del DOGV
:   23-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2054


Data del document
:   20-02-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * Corts Valencianes
    * seguretat en el treball
    * administració regional
    * delegació de poders
    * competència administrativa
    * Parlament regional
    * cooperació administrativa

RESOLUCIÓ de 20 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'acord d'encàrrec de gestió entre la Sindicatura de Comptes i la Conselleria de Justícia i Administracions Públiques en matèria de seguretat i salut i prevenció de riscos laborals en la Sindicatura de Comptes. [2009/2054]  
La Sindicatura de Comptes i la Conselleria de Justícia i Administracions Públiques han subscrit, després de la tramitació prèvia reglamentària, el 12 de febrer de 2009, l'acord d'encàrrec de gestió en matèria de seguretat i salut i prevenció de riscos laborals en la Sindicatura de Comptes.  
En compliment del que establix l'article 15.3 de la Llei de Règim Jurídic de les Administracions Públiques i del Procediment Administratiu Comú i la clàusula cinquena del mateix acord, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 0188/2009, i que figura com a annex d'esta resolució.  
València, 20 de febrer de 2009.- El director general de Relacions amb les Corts i Secretariat del Consell: Ángel Mompó Romero.  
Acord d'encàrrec de gestió, entre la Sindicatura de Comptes de la Comunitat Valenciana i la Conselleria de Justícia i Administracions Públiques de la Generalitat, en matèria de seguretat i salut i prevenció de riscos laborals, en la Sindicatura de Comptes de la Comunitat Valenciana  
València, 12 de febrer de 2009   
Reunits  
D'una banda, Rafael Vicente Queralt, síndic major de la Sindicatura de Comptes de la Comunitat Valenciana, en representació d'aquesta, i en virtut del que disposa l'article 16, a) de la Llei de la Generalitat 6/1985, d'11 de maig.  
I, d'altra, Paula Sánchez de León Guardiola, consellera de Justícia i Administracions Públiques, en representació de la Generalitat, de conformitat amb el Decret 122/2007, de 27 de juliol, del Consell, modificat pel Decret 31/2008, de 28 de març, i facultada per a aquest acte en virtut de l'Acord del Consell de data 23 de gener de 2009.  
Ambdues parts, es reconeixen recíprocament la capacitat d'obrar i obligar-se en virtut de la representació que tenen,  
Exposen  
Primer. La Sindicatura de Comptes ha acordat dur a terme les actuacions que procedisquen per a elaborar i implantar el Pla de Prevenció de Riscos Laborals d'aquesta.  
Segon. L'execució completa de les actuacions esmentades en l'apartat anterior, requereix l'elaboració dels documents tècnics corresponents que calguen per a garantir a la Sindicatura de Comptes el compliment de la legislació vigent, en matèria de seguretat i salut en el treball i prevenció de riscos laborals.   
Tercer. La Sindicatura de Comptes no posseeix els mitjans personals i tècnics idonis per a la realització de les activitats tècniques descrites en l'apartat anterior, i que són l'objecte de l'encàrrec de gestió que es planteja en el present acord. Aquests mitjans tècnics i personals sí que existeixen a l'Àrea de Prevenció de Riscos Laborals del Sector d'Administració Pública, que depén de la Direcció General d'Administració Autonòmica de la Conselleria de Justícia i Administracions Públiques, la qual manifesta la seua voluntat de posar-los a disposició de la Sindicatura de Comptes, per tal de contribuir a la consecució dels objectius que es proposa aconseguir.  
Per tot això i d'acord amb l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'estableix el present acord d'encàrrec de gestió, de conformitat amb les següents  
Clàusules  
Primera. Objecte de l'acord  
És objecte del present acord encomanar a l'Àrea de Prevenció de Riscos Laborals del Sector d'Administració Pública, dependent de la Direcció General d'Administració Autonòmica de la Conselleria de Justícia i Administracions Públiques, la realització de les següents activitats tècniques:  
- Prèvia realització dels estudis, actuacions i documents tècnics necessaris, elaborar el Pla de Prevenció de Riscos Laborals de la Sindicatura de Comptes, així com els instruments essencials per a la seua gestió (avaluació inicial de riscos laborals de la Sindicatura de Comptes, les avaluacions específiques que es deriven de la inicial i la planificació de l'activitat preventiva).  
- Assumir la direcció facultativa dels contractes d'assistències que, si fa al cas, se subscriguen, i les obres que s'executen per a complir els documents descrits en el paràgraf anterior.  
Segona. Contingut de l'encàrrec de gestió  
L'encàrrec de gestió que s'acorda no suposa cap cessió de titularitat de la competència que correspon a la Sindicatura de Comptes per a adoptar les decisions i els criteris jurídics i d'oportunitat que donen suport i contingut a l'activitat tècnica objecte de la comanda.   
A aquest efecte, els documents tècnics que elabora l'Àrea de Prevenció de Riscos Laborals del Sector d'Administració Pública, dependent de la Direcció General d'Administració Autonòmica de la Conselleria de Justícia i Administracions Públiques, detallaran els mecanismes de comunicació vinculants entre la Sindicatura de Comptes i les empreses o els professionals adjudicataris dels contractes que, si fa al cas, pogueren subscriure's, per tal de garantir el caràcter vinculant de les decisions que s'adopten i hagen d'executar les esmentades empreses i professionals.  
Tercera. Termini de vigència  
El present encàrrec de gestió tindrà vigència fins al dia 31 de desembre de 2011, sense perjudici d'allò que puga acordar-se respecte de l'ampliació del termini pel Consell de la Sindicatura de Comptes al seu venciment.   
Quarta. Finançament  
Els costos que, si fa al cas, es deriven de les activitats tècniques que han de realitzar-se, seran assumits per la Sindicatura a càrrec dels seus pressupostos.  
Cinquena. Publicació  
El present acord d'encàrrec de gestió haurà de ser publicat per a la seua eficàcia en el Butlletí Oficial de les Corts i en el Diari Oficial de la Comunitat Valenciana, en virtut del que disposa l'article 15.3 de la Llei de Règim Jurídic de les Administracions Públiques i del Procediment Administratiu Comú.   
I, en prova de conformitat, signen per duplicat i a un sol efecte el present acord, en el lloc i la data abans indicats.  
El síndic de comptes: Rafael Vicente Queralt .  
La consellera de Justícia i Administracions Públiques: Paula Sánchez de León Guardiola.